wannaphong/clean_thaiwikipedia huggingface dataset:
# ซาร์มา (อาหาร)
ซาร์มา  หรือบางทีจำหน่ายในชื่อ ใบองุ่นยัดไส้ และ ใบกะหล่ำยัดไส้ เป็นอาหารประเภทยัดไส้ในอาหารออตโตมันและยุโรปตะวันออกเฉียงใต้ ทำมาจากใบพืช (เช่น กะหล่ำปลี, เพเชินส์ด็อก, คอลเลิร์ด, ใบองุ่น, เคล หรือชาร์ด) ห่อไส้ที่เป็นข้าว เนื้อบด หรือทั้งสองอย่าง ซาร์มาจัดเป็นรูปแบบหนึ่งของอาหารประเภทยัดไส้ที่เรียกรวม ๆ กันว่า ดอลมา

 ศัพทวิทยาและศัพทมูลวิทยา 
ซาร์มาเป็นคำจากภาษาตุรกีแปลว่า "ห่อ"Engin Akin, Essential Turkish Cuisine, 2015, , s.v. "Dolma and Sarma" โดยซาร์มาที่ทำมาจากใบองุ่นจะเรียกว่า ยัปรัคซาร์มาซือ (,) หรือ ยัปรัคดอลมาซือ (,) ในภาษาตุรกี; ยัปรัคดอลมาซือ (,) ในภาษาอาเซอร์ไบจาน; ยับร็อก  ในภาษาอาหรับ; และ โดลเมเยแบร์เกโม (,) ในภาษาเปอร์เซีย ส่วนในภาษาอาร์มีเนียเรียกว่า มิสซอฟแตแรวาพาทัท , แตแรวีตอลมา  และ แตแรวีซาร์มา  ในภาษากรีกโดยทั่วไปเรียกว่า โดลมาเดส  แต่ก็ยังเป็นที่รู้จักกันในชื่อ ยาปราจา , ยาปราจายาลันด์ซี , โดลมาดาจา , โดลมาดาจายาลันด์ซี , ซาร์มาเดส  และ ซาร์มาดาจา 

ในภาษาตุรกีบางครั้งเรียกซาร์มาที่ไม่ใส่ไส้เป็นเนื้อสัตว์ว่า ยาลันจือดอลมา (,) ส่วน วิชเนลียาลันจือดอลมาซือ  เป็นรูปแบบที่ใช้ใบองุ่นและปรุงด้วยอบเชย ออลสไปซ์ และสะระแหน่

ในภาษาบัลแกเรีย ภาษามาซิโดเนีย และภาษาโรมาเนีย มักเรียกเหมือนกันทั้งชนิดที่ทำจากใบองุ่นและใบกะหล่ำปลี
# สไมล์ออฟดิอัสโนโทเรีย
สไมล์ออฟดิอัสโนโทเรีย  เป็นเกมมือถือญี่ปุ่น สร้างสรรค์โดยนิโตรพลัส พัฒนาโดยเน็กซ์นินจาและเผยแพร่โดยกูดสไมล์คอมพานี เกมปล่อยเล่นทางระบบปฏิบัติการไอโอเอสและแอนดรอยด์ในเดือนมีนาคม พ.ศ. 2565  มังงะดัดแปลงโดยมาซากิ ฮัตโตริ ตีพิมพ์ในนิตยสารดรากอนเอจรายเดือน นิตยสารมังงะแนวโชเน็งของสำนักพิมพ์ฟูจิมิโชโบะในเดือนมิถุนายน พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) 1 เล่มเมื่อเดือนกันยายน พ.ศ. 2565 ซีรีส์อนิเมะโทรทัศน์ดัดแปลงผลิตโดยสตูดิโอไลเดนฟิมส์ ออกอากาศตั้งแต่เดือนกรกฎาคมถึงกันยายน พ.ศ. 2565 

 ตัวละคร
# บรินด์ซา
บรินด์ซา (จาก ว่า "เนยแข็ง") เป็นเนยแข็งนมแกะที่มีผลิตทั่วไปในภูมิภาคยุโรปตะวันออกและยุโรปกลาง โดยเฉพาะในแถบเทือกเขาคาร์เพเทียนของประเทศสโลวาเกีย, ยูเครน, โรมาเนีย และทางใต้ของโปแลนด์ บรินด์ซาเป็นเนยแข็งลักษณะครีมสีขาว มีลักษณะเด่นอยู่ที่กลิ่นและรสที่แรง ลักษณะของเนยแข็งมีความชุ่มเล็กน้อย แตกง่าย และมีรสเข้มข้น กลิ่นและรสของเนยแข็งที่เป็นเอกลักษณ์ส่วนใหญ่มาจากกรดบิวทีริก รสโดยรวมของเนยแข็งเริ่มต้นที่รสอ่อน ๆ แล้วแรงขึ้น และจบลงที่รสเค็มปลาย ๆ สูตรการทำแตกต่างกันไปตามแต่ละประเทศและพื้นที่

ศัพทมูลวิทยา
 หรือ  ซึ่งยืมมาจากคำในภาษาโรมาเนียว่า   ("เนยแข็ง") นั้นเป็นคำที่มีใช้ในหลายประเทศในยุโรป เนื่องจากชาววลากได้อพยพไปทั่วยุโรปและนำคำนี้เข้าไปเผยแพร่ ถึงแม้คำว่า  จะเป็นคำเรียกเนยแข็งในภาษาโรมาเนีย แต่ก็ไม่ได้หมายถึงเนยแข็งชนิดใดชนิดหนึ่งโดยเฉพาะเจาะจง สันนิษฐานกันว่าภาษาโรมาเนียน่าจะรับคำนี้สืบทอดมาจากภาษาดากิอาIon I. Russu, Limba traco-dacilor, Editura Ştiințifică, 1967Ariton Vraciu, Limba daco-geților, Timişoara: Editura Facla, 1980 ซึ่งเป็นภาษาของประชากรยุคก่อนโรมันในบริเวณที่ปัจจุบันอยู่ในประเทศโรมาเนีย นอกจากนี้ยังมีความเป็นไปได้ว่าคำนี้ยืมมาจากคำในภาษาแอลเบเนียว่า  ("กระเพาะ") เดิมทีคำนี้หมายถึงเนยแข็งที่บ่มในกระเพาะของแกะโดยการทำปฏิกิริยากับเรนนิตในกระเพาะของแกะVladimir Orel, Albanian Etymological Dictionary, s.v. "brenda" (Leiden: Brill, 1998), 35. นอกจากนี้เนยแข็งนี้ยังเป็นที่นิยมในประเทศเช็กเกียในชื่อ  พจนานุกรมอรรถาธิบายภาษาโรมาเนีย  ระบุรากศัพท์ของคำ  ไว้ว่า "ไม่ทราบที่มา"

ชื่อท้องถิ่นชื่ออื่น ๆ ที่พบยังรวมถึง  ในภาษาเซอร์เบีย;  ในภาษายิดดิช;  และ  ในภาษายูเครน;  ในภาษาเยอรมัน;  ในภาษารัสเซีย; และ  ในภาษาฮังการี

ประวัติศาสตร์
คำนี้ได้รับการบันทึกไว้เป็นครั้งแรกในเมืองดูบรอฟนีกของโครเอเชียใน ค.ศ. 1370 ในรูปสะกด  ซึ่งมีคำบรรยายไว้ว่าหมายถึง "เนยแข็งวลาก" ส่วนรูปสะกด  ปรากฏบันทึกครั้งแรกในราชอาณาจักรฮังการีใน ค.ศ. 1470 และในภูมิภาคปอตคาแลของโปแลนด์ที่อยู่ติดกันใน ค.ศ. 1527
ในสโลวาเกียถือว่า  เป็นผลิตภัณฑ์ของสโลวาเกีย และเป็นหนึ่งในวัตถุดิบสำหรับอาหารประจำชาติอย่างบรินด์ซอเวฮาลุชกี ส่วนบรินด์ซาแบบทาที่พบได้ทั่วไปในปัจจุบันนั้นเข้าใจว่าพัฒนาขึ้นโดยนักธุรกิจจากสตาราตูราในสโลวาเกียตะวันตกในคริสต์ศตวรรษที่ 18

สิ่งบ่งชี้ทางภูมิศาสตร์
 บรินด์ซาสโลวัก จากสโลวาเกียได้รับการขึ้น ทะเบียนการตั้งชื่อจากแหล่งกำเนิดที่ได้รับการคุ้มครองและสิ่งบ่งชี้ทางภูมิศาสตร์ที่ได้รับการคุ้มครอง ของสหภาพยุโรปเมื่อวันที่ 16 กรกฎาคม ค.ศ. 2008 ในฐานะสิ่งบ่งชี้ทางภูมิศาสตร์ที่ได้รับการคุ้มครอง (Protected Geographical Indication) หลังจากที่ได้ขอขึ้นทะเบียนในวันที่ 4 ตุลาคม ค.ศ. 2007 บรินด์ซาสโลวักต้องมีส่วนประกอบเป็นนมแกะอย่างน้อยร้อยละ 50
 บรินด์ซาปอตฮาแล จากโปแลนด์ได้รับการขึ้น ทะเบียนการตั้งชื่อจากแหล่งกำเนิดที่ได้รับการคุ้มครองและสิ่งบ่งชี้ทางภูมิศาสตร์ที่ได้รับการคุ้มครอง ของสหภาพยุโรปเมื่อวันที่ 11 มิถุนายน ค.ศ. 2007 ในฐานะการตั้งชื่อจากแหล่งกำเนิดที่ได้รับการคุ้มครอง (Protected Designation of Origin)
# ร็อกแซนน์ เปเรซ
คาร์ลา กอนซาเลซ (Carla Gonzalez; เกิด 5 พฤศจิกายน ค.ศ. 2001) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ ร็อกแซนน์ เปเรซ (Roxanne Perez) ซึ่งเธอเป็นแชมป์หญิง NXT และแชมป์แท็กทีมหญิง NXT เธอยังเป็นที่รู้จักจากผลงาน Ring of Honor ซึ่งเธอเป็นแชมป์โลกหญิง ROH คนแรกภายใต้ชื่อ ร็อก-ซี (Rok-C)

 แชมป์และรางวัล 
 ESPN
 Women's Wrestler of the Year (2024) – tied with Toni Storm
 Mission Pro Wrestling
 MPW Awards (3 times)
 Wrestler of the Year for MPW (2019)
 Match of the Year for MPW (2019)
 Moment of the Year for MPW (2019)
 New Texas Pro Wrestling
 New Texas Pro Women's Championship (1 time)
 Pro Wrestling Illustrated
 Ranked No. 11 of the top 250 female wrestlers in the PWI Women's 250 in 2024
 Renegade Wrestling Revolution
 RWR Vixens Champion (1 time)
 Ring of Honor
 ROH Women's World Championship (1 time, inaugural)
 ROH Women's World Championship Tournament (2021)
 ROH Year-End Award (2 times)
 Female Wrestler of the Year (2021)
 Best New Star (2021)
 Reality of Wrestling
 ROW Diamonds Division Championship (1 time)
 Sabotage Wrestling
 Sabotage War of the Genders Championship (1 time)
 WWE
 WWE Women's Tag Team Championship (1 time) – with Raquel Rodriguez
 NXT Women's Championship (2 times)
 NXT Women's Tag Team Championship (1 time) – with Cora Jade
 NXT Women's Breakout Tournament (2022)
 Women's Iron Survivor Challenge (2022)
 Slammy Award (1 time)
 NXT Superstar of the Year (2025)
 NXT Year-End Award (1 time)
 Female Superstar of the Year (2024)
# สเต๊กกับไข่
สเต๊กกับไข่   เป็นอาหารอเมริกันที่ประกอบด้วยสเต๊กเนื้อและไข่ดาว โดยทั่วไปจะเสิร์ฟเป็นอาหารเช้าหรือบรันช์ (มื้อเช้าควบมื้อกลางวัน)

 วัตถุดิบ 
สามารถใช้สเต๊กเนื้อได้หลากหลายประเภท เช่น สันกลาง สันนอก สันสะโพก เนื้อใบบัว และอื่น ๆ ส่วนผสมเพิ่มเติม ได้แก่ พริกหยวก กระเทียม หัวหอม เนย เกลือ พริกไทย ซอสเผ็ด และเครื่องปรุงรสอื่น ๆ  เครื่องเคียง ได้แก่ ซอสต่าง ๆ เช่น ซอสสเต๊ก วูสเตอร์ซอส ชิมิชูร์ริ และอื่น ๆ

 รูปแบบต่าง ๆ 
รูปแบบต่าง ๆ ได้แก่ แซนด์วิชสเต๊กกับไข่ แซนด์วิชแบบเปิด และสเต๊กกับไข่เบเนดิกต์ สลัดสเต๊กกับไข่รูปแบบหนึ่งใช้ผักใบเขียวเช่นอารูกูลา ไข่ลวก และสเต๊ก

 ในวัฒนธรรมประชานิยม 
สเต๊กกับไข่เป็นอาหารเช้าแบบดั้งเดิมของนักบินอวกาศนาซา เสิร์ฟครั้งแรกให้กับแอลัน เชปเพิร์ด ก่อนออกบินในวันที่ 5 พฤษภาคม พ.ศ. 2504

อาหารชนิดนี้ยังเป็นอาหารเช้าตามธรรมเนียมก่อนขึ้นบกของเหล่านาวิกโยธินสหรัฐ
# เอคีว โชเน็ง เอเทอร์นัลบอยส์
เอคีว โชเน็ง เอเทอร์นัลบอยส์  เป็นซีรีส์อนิเมะโทรทัศน์ออริจินอลญี่ปุ่น ผลิตโดยสตูดิโอไลเดนฟิมส์  กำกับโดย migmi เขียนบทโดยคิมิโกะ อูเอโนะ โดยมีแนวคิดต้นแบบที่เป็นเครดิตของมันปูกูเงโนโปรดักชันในชีวิตจริง  ซีรีส์อนิเมะออกอากาศในเดือนตุลาคม พ.ศ. 2565 ทางช่องฟูจิทีวี มังงะดัดแปลงโดยชันซานะเริ่มตีพิมพ์ในนิตยสารคอมิกจีนรายเดือน นิตยสารมังงะแนวโชโจะของสำนักพิมพ์เมเดียแฟกทอรีในเดือนเมษายน พ.ศ. 2565

 ตัวละคร 

 Gentlemen 

 Story of Love 

 สื่อ 
 มังงะ 
มังงะดัดแปลงวาดภาพโดยชันซานะ  เริ่มตีพิมพ์ในนิตยสารคอมิกจีนรายเดือน นิตยสารมังงะแนวโชโจะของสำนักพิมพ์เมเดียแฟกทอรีในวันที่ 15 เมษายน พ.ศ. 2565

 อนิเมะ 
ซีรีส์อนิเมะโทรทัศน์ออริจินอลมีการประกาศสร้างในวันที่ 16 มีนาคม พ.ศ. 2565 ซีรีส์อนิเมะผลิตโดยสตูดิโอไลเดนฟิมส์  กำกับโดย migmi เขียนบทโดยคิมิโกะ อูเอโนะ โดยมีแนวคิดต้นแบบที่เป็นเครดิตของมันปูกูเงโนโปรดักชันในชีวิตจริง ออกแบบตัวละครต้นฉบับโดย ma2 ออกแบบตัวละครสำหรับแอนิเมชันโดยเซโกะ อาซาอิ แต่งดนตรีประกอบโดยยูการิ ฮาชิโมโตะ และกำกับเสียงโดบเรียว ทานากะ  เริ่มออกอากาศในวันที่ 11 ตุลาคม พ.ศ. 2565 ทางช่องฟูจิทีวี เพลงเปิดชื่อเพลงว่า "Dreamy Life" ร้องโดยวง Gentlemen ส่วนเพลงปิดชื่อเพลงว่า "Friends" ร้องโดยวง Story of Love

 เกม 
เกมโอโตเมะพัฒนาโดย Coly ชื่อเกมว่า  จะวางจำหน่ายในปี พ.ศ. 2566
# เกิดใหม่ทั้งทีขอสร้างอาณาจักรด้วยขนมหวาน
เกิดใหม่ทั้งทีขอสร้างอาณาจักรด้วยขนมหวาน  เป็นซีรีส์ไลต์โนเวลญี่ปุ่น เขียนโดยโนโซมุ โคริว และวาดภาพประกอบโดยยาซูยูกิ ชูริ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนกุมภาพันธ์ พ.ศ. 2558 ภายหลังได้รับลิขสิทธิ์ตีพิมพ์โดยสำนักพิมพ์ทีโอบุ๊กส์ ตีพิมเป็นหนังสือไลต์โนเวลตั้งแต่เดือนตุลาคม พ.ศ. 2558 ถึงเล่มที่ 21 มังงะดัดแปลงเขียนเรื่องโดยมิโดริ โทมิซาวะ และวาดภาพโดยเซริโกะ อีดะ เผยแพร่ในบริการมังงะคอมิกโคโรนาทางนิโกะนิโกะเซงะ รวบรวมตีพิมพ์เป็นหนังสือมังงะรวมเล่ม (ทังโกบง) โดยสำนักพิมพ์ทีโอบุ๊กส์ถึงเล่มที่ 8 เมื่อเดือนสิงหาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์กวีบุ๊ค ซีรีส์อนิเมะทางโทรทัศน์สร้างโดยสดูดิโอซินเนอร์จีเอสพี ออกอากาศตั้งแต่เดือนกรกฎาคม พ.ศ. 2566

 ตัวละคร 

 สื่อ 
 ไลต์โนเวล 
เขียนโดยโนโซมุ โคริว ซีรีส์นี้เริ่มเผยแพร่บน เว็บไซต์โชเซ็ตสึกะ นิ นาโร  เมื่อวันที่ 17 กุมภาพันธ์ 2015   TO Books ซื้อซีรีส์นี้และเริ่มตีพิมพ์ซีรีส์นี้ในรูปแบบสิ่งพิมพ์ พร้อมภาพประกอบโดย Yasuyuki Shuri เริ่มตั้งแต่วันที่ 20 ตุลาคม 2015  ณ เดือนเมษายน พ.ศ. 2566 มี หนังสือออกมาแล้ว 23 เล่ม  

 มังงะ 
การดัดแปลงมังงะ เขียนโดย มิโดริ โทมิซาว่า และวาดภาพประกอบโดย เซริโกะ อีดะ เริ่มการตีพิมพ์เป็นลำดับในบริการมังงะ Comic Corona เมื่อวันที่ 25 ธันวาคม พ.ศ. 2560  ณ เดือนมกราคม พ.ศ. 2566 มังงะ จำนวน 9 เล่มได้รับการเผยแพร่  ในเดือนเมษายน 2019 J-Novel Club ประกาศว่าพวกเขาได้รับลิขสิทธิ์มังงะสำหรับการเผยแพร่ดิจิทัลภาษาอังกฤษ 

 อนิเมะ 
ในเดือนสิงหาคม พ.ศ. 2565 มีการประกาศว่าซีรีส์จะได้รับการดัดแปลงเป็นซีรีส์อนิเมะโทรทัศน์ ซีรีส์อนิเมะผลิตโดยสตูดิโอซินเนอร์จีเอสพีโดยความร่วมมือกับสตูดิโอโคเม็ต กำกับโดยานาโอยูกิ คูซูยะ เขียนบทโดยมิตสึตากะ ฮิโรตะ ออกแบบตัวละครโดยโทโมโกะ มิยากาวะ และแต่งดนตรีประกอบโดยฮิโรชิ นากามูระ มีกำหนดออกอากาศในเดือนกรกฎาคม พ.ศ. 2566

 รายชื่อตอน
# เครื่องผลิตออกซิเจนบนดาวอังคาร
เครื่องทดลองผลิตออกซิเจนจากการใช้ทรัพยากรณ์บนดาวอังคาร  หรือที่เรียกสั้นๆว่า ม็อกซี่  เป็นอุปกรณ์ที่นาซาร่วมมือกับสถาบันเทคโนโลยีแห่งแคลิฟอร์เนีย สถาบันเทคโนโลยีแมสซาชูเซตส์ และหอดูดาวเฮย์สแตคก์ ผลิตขึ้นเพื่อทดลองผลิตออกซิเจนบนดาวอังคาร เพื่อเตรียมการสำหรับส่งมนุษย์ไปดาวอังคารในอนาคต โดยอาศัยการดึงเอาแก๊สคาร์บอนไดออกไซด์ที่มีอยู่เป็นจำนวนมากบนดาวอังคารมาเปลี่ยนเป็นแก๊สออกซิเจนโดยการแยกด้วยไฟฟ้า โดยม็อกซี่ถูกติดตั้งไว้ที่ยานเพอร์เซอเวียแรนซ์

หลักการทำงาน
ม็อกซี่ ทำงานโดยการดูดเอาแก๊สคาร์บอนไดออกไซด์ที่มีอยู่เป็นจำนวนมากบนดาวอังคาร จากนั้นแยกแก๊สคาร์บอนไดออกไซด์ด้วยการใช้เซลล์ไฟฟ้าเคมี ได้เป็นแก๊สออกซิเจน และแก๊สคาร์บอนมอนอกไซด์ จากนั้นแก๊สออกซิเจนจะุถูกวิเคราะห์เพื่อหาความบริสุทธิ์ ก่อนจะถูกปล่อยขึ้นสู้ชั้นบรรยากาศของดาวอังคารพร้อมกับแก๊สคาร์บอนมอนออกไซด์และไอเสียอื่นๆMOXIE for Scientists, NASA,สืบค้นเมื่อ 16/12/2565.

ผลการทดลอง
thumb|กราฟผลการทดลองเมื่อปี 2564
ในวันที่ 20 เมษายน 2564 นาซาได้ประกาศว่า ม็อกซี่ สามารถผลิตออกซิเจนได้ 5.37 กรัม ในเวลา 1 ชั่วโมง จากที่คาดว่าจะสามารถผลิตได้สูงสุด 10 กรัมต่อชั่วโมง และหลังจากนั้นทางนาซาก็ได้ทดลองซ้ำอีกหลายรอบในสภาพอากาศที่แตกต่างกัน จนกระทั่งปี 2565 นาซาได้ประกาศว่า ม็อกซี่สามารถผลิตออกซิเจนได้ 50 กรัม ซึ่งสามารถใช้ในการหายใจได้ 100 นาทีNASA’s Perseverance Mars Rover Extracts First Oxygen from Red Planet,NASA,สืบค้นเมื่อ 16/12/2565.
นาซาผลิตออกซิเจนบนดาวอังคารสำเร็จ งวดแรกใช้หายใจได้ 100 นาที,BBC News, สืบค้นเมื่อ 16/12/2565.
# Suschania
Suschania เป็นสกุลของแมลงวันที่อยู่ในวงศ์ Dolichopodidae มีเพียงสปีชีสเดียวคือ Suschania stackelbergi, พบในดินแดนปรีมอร์เยในรัสเซียตะวันออกไกล
# Nothorhaphium
Nothorhaphium เป็นสกุลของแมลงวันที่อยู่ในวงศ์ Dolichopodidae ประกอบด้วยสี่สปีชีส์จากออสเตรเลีย และหนึ่งสปีชีส์จากนิวกินี

สปีชีส์ในสกุลนี้ ได้แก่:
Nothorhaphium aemulans (Becker, 1922)
Nothorhaphium callosum Bickel, 1999
Nothorhaphium curalo Bickel, 1999
Nothorhaphium nudicorne Bickel, 1999
Nothorhaphium oro Bickel, 1999
# Asioligochaetus
Asioligochaetus เป็นสกุลของแมลงวันที่อยู่ในวงศ์ Dolichopodidae มีเพียงสปีชีส์เดียวคือ Asioligochaetus vlasovi ซึ่งกระจายอยู่ในเอเชียกลาง เดิมทีสกุลนี้ถูกเสนอเป็นสกุลย่อยของ Medetera โดยโอเล็ก เนโกรบอฟ ในปี ค.ศ. 1966 เนื่องจากการผสมลักษณะที่แปลกประหลาด จึงได้รับการยกอันดับให้เป็นสกุลโดย อิกอร์ กริชานอฟ ใน ค.ศ. 2009
# Thalassophorus
Thalassophorus เป็นสกุลของแมลงวันที่อยู่ในวงศ์ Dolichopodidae เป็นที่รู้จักในญี่ปุ่นและอเมริกาเหนือ

มี 2 สปีชีส์ในสกุลนี้ ได้แก่:
 Thalassophorus arnaudi Brooks & Cumming, 2011 – บริติชโคลัมเบีย, ออริกอน, แคลิฟอร์เนีย
 Thalassophorus spinipennis Saigusa, 1986 – ญี่ปุ่น
# Neomedetera
Neomedetera เป็นสกุลของแมลงวันที่อยู่ในวงศ์ Dolichopodidae มีเพียงสปีชีสืเดียวคือ Neomedetera membranacea, พบในประเทศจีน
# Aedeomyia
Suschania เป็นสกุลของแมลงวันที่อยู่ในวงศ์ยุง

บางสปีชีส์ในสกุลนี้พบในซีกโลกใต้

สปีชีส์ในสกุลนี้ ได้แก่:
Aedeomyia africana เนอเวอ-เลแมร์, ค.ศ. 1906
Aedeomyia catasticta แน็บ, ค.ศ. 1909
Aedeomyia furfurea (เอนเดอร์ลีน, ค.ศ. 1923)
Aedeomyia madagascarica บรุนเฮส บุสเซส และรามอส, ค.ศ. 2011
Aedeomyia pauliani กริเยบีน, ค.ศ. 1953
Aedeomyia squamipennis (ลินช์ อาร์ริบัลซากา, ค.ศ. 1878)
Aedeomyia venustipes (สคูส, ค.ศ. 1889)
# Procrita
Procrita เป็นสกุลของแมลงวันที่อยู่ในวงศ์ Lauxaniidae

สปีชีส์ในสกุลนี้ ได้แก่:

Procrita pectinata 
Procrita sigma
# ถ้านอนไม่หลับ ไปนับดาวกันไหม
ถ้านอนไม่หลับ ไปนับดาวกันไหม  เป็นซีรีส์มังงะญี่ปุ่น แต่งเรื่องและวาดภาพโดยมาโกโตะ โอจิโระ ตีพิมพ์ในนิตยสารบิกคอมิกสปิริตส์รายสัปดาห์ นิตยสารมังงะแนวเซเน็งของสำนักพิมพ์โชงากูกังตั้งแต่เดือนพฤษภาคม พ.ศ. 2562 ถึงสิงหาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ซีรีส์อนิเมะดัดแปลงผลิตโดยสตูดิโอไลเดนฟิมส์ ออกอากาศตั้งแต่เดือนเมษายนถึงกรกฎาคม พ.ศ. 2566 ภาพยนตร์คนแสดงดัดแปลงออกฉายที่ประเทศญี่ปุ่นในเดือนมิถุนายน พ.ศ. 2566 และออกฉายในประเทศไทยในเดือนพฤศจิกายน พ.ศ. 2566

 เนื้อเรื่อง 
ในเมืองนานาโอะ จังหวัดอิชิกาวะ นาคามิ กันตะกำลังประสบปัญหานอนไม่หลับจึงหาเวลามางีบในหอดูดาวของโรงเรียนที่ถูกทิ้งร้าง ที่นั่นเขาได้พบกับหญิงสาวผู้เข้ากับคนง่ายและสบาย ๆ ชื่อมางาริ อิซากิซึ่งมีปัญหาเรื่องนอนไม่หลับเช่นกัน ทั้งสองจึงได้สร้างมิตรภาพแบบแปลก ๆ และก่อตั้งชมรมดาราศาสตร์ของโรงเรียนที่ปิดตัวไปแล้วขึ้นมาใหม่

 ตัวละคร 

รับบทแสดงโดย: ไดเค็ง โอกูไดระ

รับบทแสดงโดย: นานะ โมริ
# Oedematopiella
Oedematopiella เป็นสกุลของแมลงวันที่อยู่ในวงศ์ Dolichopodidae ก่อตั้งขึ้นในปี ค.ศ. 2011 สำหรับ 2 สปีชีส์จากคอสตาริกา ได้แก่ Oedematopiella sarae และ Oedematopiella nathaliae มันเกี่ยวข้องกับสกุล Oedematopus
# สามนางฟ้าผ่าโลกนิวเคลียร์
สามนางฟ้าผ่าโลกนิวเคลียร์  เป็นซีรีส์มังงะญี่ปุ่น แต่งเรื่องและวาดภาพโดยโทโมโนริ อิโนอูเอะ เรื่องราวเกี่ยวกับนักเรียนมัธยมปลายหญิงสามคนผู้ได้รับการตัดต่อพันธุกรรมให้ทนต่อกัมมันตรังสีและถูกส่งไปยังโตเกียวที่ปนเปื้อนหลังอุบัติเหตุกัมมันตรังสีรั่วไหล ตีพิมพ์ในนิตยสารยังแมกกาซีนรายสัปดาห์ นิตยสารมังงะแนวเซเน็งของสำนักพิมพ์โคดันชะตั้งแต่เดือนมิถุนายน พ.ศ. 2551 ถึงพฤษภาม พ.ศ. 2555 และภายหลังย้ายไปตีพิมพ์ในนิตยสารยังแมกกาซีนรายเดือนตั้งแต่เดือนพฤษภาคม พ.ศ. 2555 ถึงกุมภาพันธ์ พ.ศ. 2559 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 26 เล่ม มังงะมีลิขสิทธิ์ในประเทศไทยโดยสำนักพิมพ์วิบูลย์กิจ

ซีรีส์อนิเมะดัดแปลง ผลิตโดยสตูดิโอโกแฮนส์ ออกอากาศตั้งแต่เดือนตุลาคมถึงธันวาคม พ.ศ. 2556 ในประเทศไทยมีการจัดจำหน่ายในรูปแบบดีวีดีโดยบริษัทโรส มีเดีย แอนด์ เอ็นเตอร์เทนเม้นท์ จำกัด

 ตัวละคร
# Sweziella
Sweziella เป็นสกุลของแมลงวันที่อยู่ในวงศ์ Dolichopodidae, พบในเฉพาะถิ่นของฮาวาย มันเป็นส่วนหนึ่งของกลุ่มสกุล Eurynogaster

สปีชีส์ในสกุลนี้ ได้แก่:
Sweziella aeruginosa 
Sweziella conspicua 
Sweziella emarginata 
Sweziella gracilipennata 
Sweziella pictilipennata 
Sweziella tergoprolixa 
Sweziella virida
# วัดสุวรรณคีรีวงก์
วัดสุวรรณคีรีวงก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าตอง อำเภอกะทู้ จังหวัดภูเก็ต มีที่ดินตั้งวัดเนื้อที่ 17 ไร่ ทิศเหนือ ติดถนนพระบารมี  ทิศตะวันตก ติดถนนหน้าวัด ทิศใต้ติดลำคลอง ทิศตะวันออกติดเชิงเขา สองข้างวัดมีบ้านเรือนชาวบ้านอยู่ตามแนวเชิงเขาจดทะเล ปัจจุบันมีพระครูโพธิปัญญากรเป็นเจ้าอาวาส

วัดสุวรรณคีรีวงก์ตั้งวัดเมื่อ พ.ศ. 2312 ไม่ปรากฏนามผู้สร้างว่าเป็นผู้ใด เดิมมีนามว่า วัดป่าตอง ตามชื่อบ้าน ได้เปลี่ยนเป็น "วัดสุวรรณคีรีวงก์" วัดได้รับพระราชทานวิสุงคามสีมาเมื่อพ.ศ. 2435 ได้รับพระราชทานวิสุงคามสีมาครั้งหลังเมื่อวันที่ 18 มกราคม พ.ศ. 2531 ด้านการศึกษาทางวัดได้สร้างอาคารเรียน 2 หลัง และจัดให้มีห้องสมุดไว้สำหรับบริการประชาชนอีกด้วย

อาคารเสนาสนะที่สำคัญ ได้แก่ อุโบสถกว้าง 12 เมตร ยาว 18 เมตร โครงสร้างเป็นคอนกรีต ศาลาการเปรียญกว้าง 11 เมตร ยาว 17 เมตร โครงสร้างเป็นอาคารคอนกรีต กุฏิสงฆ์จำนวน 7 หลัง โครงสร้างเป็นอาคารคอนกรีต สำหรับปูชนียวัตถุที่สำคัญ ได้แก่ พระพุทธบาทจำลอง ประดิษฐานอยู่ภายในอาคารคอนกรีตที่สร้างไว้โดยเฉพาะ
# วัดสุนทราวาส (จังหวัดพัทลุง)
วัดสุนทราวาส  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปันแต อำเภอควนขนุน จังหวัดพัทลุง

ประวัติ
วัดสุนทราวาส เดิมเรียกว่า วัดปลายนา หรือ วัดชายนา ไม่ปรากฏว่าสร้างในสมัยใด ในเอกสารเรื่องจังหวัดพัทลุงของหน่วยศึกษานิเทศก์จังหวัดพัทลุง ได้กล่าวว่าวัดนี้สร้างขึ้นเมื่อ พ.ศ. 2015 และตามทำเนียบวัดของพระครูอริยสังวร (เอียด) ว่าวัดนี้สร้างเมื่อ พ.ศ. 2285 แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1983 ได้รับพระราชทานวิสุงคามสีมาเมื่อ พ.ศ. 2385 ต่อมาเปลี่ยนชื่อเป็น วัดหัวสุนทรา หรือ วัดสนทรา เพื่อให้สอดคล้องกับนิทานเรื่องนางสิบสอง ที่ว่าเมื่อนางสนทราตายแล้วได้นำศพมาทิ้งไว้ที่วัดนี้ จนกระทั่ง พ.ศ.2482 จึงเปลี่ยนชื่อเป็นวัดสุนทราวาสกรมศิลปากร. "วัดสุนทราวาส" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 16 ธันวาคม 2565. เข้าถึงจาก http://gis.finearts.go.th/fineart/

แต่หลักฐานทางศิลปะเป็นสมัยรัตนโกสินทร์ตอนต้นเท่านั้น ยังมีตำนานว่ามีชายคนหนึ่งได้ขุดสระน้ำขึ้นที่บ้านสุนทรา เพื่อให้ชาวบ้านได้ใช้น้ำ พร้อมกับได้สร้างวัดขึ้น คือ วัดสุนทราวาส กรมศิลปากรประกาศขึ้นทะเบียนในราชกิจจานุเบกษาเล่ม 52 ตอนที่ 75 วันที่ 8 มีนาคม  พ.ศ. 2478  และประกาศแนวเขตโบราณสถานในราชกิจจานุเบกษาเล่ม 99 ตอนที่ 130 วันที่ 28 กันยายน 2525 เนื้อที่ 1 ไร่ 94 ตารางวา 

อาคารและเสนาสนะ
อาคารเสนาสนะที่สำคัญ ได้แก่ อุโบสถหลังเดิมที่สร้างด้วยไม้ ต่อมาเมื่อ พ.ศ. 2385 ได้บูรณะเป็นอาคารก่ออิฐ  ถือปูน พระบาทสมเด็จพระนั่งเกล้าเจ้าอยู่หัวได้พระราชทานพระราชทรัพย์ส่วนพระองค์สมทบการสร้างอุโบสถหลังนี้ด้วย ยังได้รับอุปถัมภ์พระยาพัทลุง (จุ้ย) อุโบสถรูปแบบสถาปัตยกรรมพระราชนิยม ภายในอุโบสถประดิษฐานพระพุทธรูปปูนปั้นลงรักปิดทองปางมารวิชัย 3 องค์ ศิลปะสมัยรัตนโกสินทร์ตอนต้น ฝีมือการปั้นเป็นแบบพื้นเมือง พระประธานประดิษฐานบนฐานชุกชีลายแข้งสิงห์ ฝาผนังอุโบสถทั้งสี่ด้านเขียนภาพจิตรกรรมด้วยสีฝุ่น ภาพส่วนใหญ่ลบเลือนมาก รอบอุโบสถมีลานประทักษิณและกำแพงแก้วล้อมรอบ 

ภายในวัดยังมีพิพิธภัณฑ์วัดสุนทราวาส เป็นอาคารก่ออิฐถือปูนชั้นเดียว สร้างขึ้นในสมัยพระครูสุนทรานุกูล อดีตเจ้าอาวาสรูปที่ 22 เพื่อเก็บรวบรวมและจัดแสดงโบราณวัตถุ วัตถุอันเนื่องมาจากศาสนา และข้าวของเครื่องใช้ต่าง ๆ ของชิ้นสำคญ เช่น พระพุทธรูปประทับยืนปางห้ามสมุทรทรงเครื่อง ศิลปะสมัยรัตนโกสินทร์ตอนต้น พระพุทธรูปปูนปั้นและพระพุทธรูปจำหลักด้วยงาช้าง ศิลปะสมัยรัตนโกสินทร์ เตียงจำวัดของพระอุดมปิฏก (อดีตเจ้าอาวาส) ขันทองเหลืองต้มย้อมจีวร โต๊ะหมู่บูชาสมัยรัชกาลที่ 3 เครื่องปั้นดินเผา โอ่งเคลือบ เครื่องทองเหลือง ตะบันหมาก หนังสือบุด ตำรายา เป็นต้น
# ชัดดาด
ชัดดาด  หรือที่รู้จักในชื่อ ชัดดาด บิน อ๊าด  เชื่อกันว่าเป็นกษัตริย์แห่งเมืองอิร็อมแห่งเสาหินที่สาบสูญในคาบสมุทรอาหรับ มีเรื่องราวกล่าวถึงในซูเราะห์ที่ 89 ของอัลกุรอาน แหล่งข้อมูลต่าง ๆ เสนอว่า ชัดดาดเป็นบุตรชายของอ๊าด อัลมิลตาต

เรื่องราวของเขาได้รับการกล่าวถึงในคืนที่ 277 ถึง 279 ของ นิทานอาหรับราตรี (พันหนึ่งราตรี) นิทานบรรยายว่าเขาเป็นกษัตริย์สากลที่ปกครองโลกและผู้สร้างเมืองแห่งทองคำ

กล่าวกันว่าสองพี่น้องชัดดาดและชะดีด  สลับกันปกครองเผ่าอ๊าด 1,000 ตระกูล แต่ละตระกูลประกอบด้วยทหารหลายพันคน กล่าวกันว่าชัดดาดปราบอาระเบียและอิรักทั้งหมดอย่างไร้ความปรานี นักเขียนชาวอาหรับหลายคนเล่าถึงการเดินทางของชัดดาดที่ทำให้เกิดการอพยพของชาวคานาอัน การตั้งถิ่นฐานในซีเรีย และการรุกรานอียิปต์ของคนเลี้ยงแกะ

ตามคัมภีร์อัลกุรอาน เมืองอิร็อมเป็นเมืองของผู้บูชารูปเคารพหินที่ลึกลับซึ่งฝ่าฝืนคำเตือนของนบีฮูด อัลลอฮ์ทรงส่งความแห้งแล้งมาเพื่อลงโทษพวกเขา แต่ผู้คนไม่ยอมกลับใจ ดังนั้นพวกเขาจึงถูกทำลายโดยกระแสลมอันเกรี้ยวกราด มีเพียงนบีฮูดและผู้ศรัทธาเพียงไม่กี่คนเท่านั้นที่รอด
# สึกิโนะ ทาเลนท์ โปรดัคชั่น
สึกิโนะ ทาเลนท์ โปรดัคชั่น  เป็นบริษัทบันเทิงสมมติที่ปรากฏในซีรีส์ซีดีและและผลงานสื่อผสมอื่น ๆ ที่จำหน่ายโดยบริษัทโมวิก รู้จักโดยทั่วไปในชื่ออย่างย่อว่า สึกิโนะโปร  หรือ สึกิโปร 

ซีรีส์อนิมะ สึกิโปร ดิแอนิเมชัน (TSUKIPRO THE ANIMATION) ผลิตโดยสตูดิโอพีอาร์เอ ออกอากาศตั้งแต่เดือนตุลาคมถึงธันวาคม พ.ศ. 2560 ฤดูกาลที่สองออกอากาศตั้งแต่เดือนกรกฎาคมถึงธันวาคม พ.ศ. 2564 ซีรีส์อนิเมะภาคแยกเรื่อง วาซร็อก ดิแอนิเมชัน (VAZZROCK THE ANIMATION) ผลิตโดยสตูดิโอพีอาร์เอ ออกอากาศตั้งแต่เดือนตุลาคมถึงธันวาคม พ.ศ. 2565
# โลกสีรุ้งจอมปีศาจ
โลกสีรุ้งจอมปีศาจ หรือ ปีศาจในโลกหลากสี  เป็นซีรีส์ไลต์โนเวลญี่ปุ่นแนวจินตนิมิต เขียนโดยโซอิจิโร ฮาตาโนะ และวาดภาพประกอบโดยชิราบิ ซีรีส์อนิเมะดัดแปลงผลิตโดยเกียวโตแอนิเมชันออกอากาศตั้งแต่เดือนมกราคมถึงมีนาคม พ.ศ. 2559 เคยออกอากาศในประเทศไทยทางช่องนาว 26 เมื่อเดือนกันยายน พ.ศ. 2559

 ตัวละคร 

 หมายเหตุ
# 4 หนุ่มวัยใสหัวใจสุดเปิ่น
4 หนุ่มวัยใสหัวใจสุดเปิ่น  เป็นซีรีส์เว็บมังงะญี่ปุ่น เขียนเรื่องและวาดภาพโดยโคโกเนะ นาตะ เผยแพร่ทางเว็บไซต์พิซิฟตั้งแต่เดือนกุมภาพันธ์ พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 5 เมื่อเดือนตุลาคม พ.ศ. 2565 ซีรีส์อนิเมะดัดแปลงสร้างโดยสตูดิโอเปียร์โรต์ เริ่มออกอากาศในเดือนตุลาคม พ.ศ. 2565 และยังได้ทำเป็นฉบับคนแสดงจริงฉายในปี พ.ศ. 2566

 ตัวละคร
# ฮาเร็มแคมป์!
ฮาเร็มแคมป์!  เป็นซีรีส์มังงะญี่ปุ่นโดยยูกิเอชบี เผยแพร่ออนไลน์ทางเว็บไซต์สครีโมของสำนักพิพม์ซูอิเซชะตั้งแต่เดือนมิถุนายน พ.ศ. 2564 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 2 ซีรีส์อนิเมะดัดแปลงผลิตโดยสตูดิโอโฮกิโบชิ ออกอากาศตั้งแต่เดือนตุลาคมถึงธันวาคม พ.ศ. 2565

 ตัวละคร 

 สื่อ 

 อนิเมะ 
ซีรีส์อนิมะโทรทัศน์ดัดแปลงผงผลิตโดยสตูดิโอโฮกิโบชิออกอากาศตั้งแต่วันที่ 2 ตุลาคมถึง 5 ธันวาคม พ.ศ. 2565 กำกับโดยโทชิฮิโระ วาตาเซะ และเขียนบทโดยเอโยะ คูโนซากิ ออกแบบตัวละครโดยคาซูยะ คูโรดะ ซึ่งรับหน้าที่เป็นหัวหน้าผู้กำกับแอนิเมชันด้วย
# ซีดันจิ
ซีดันจิ  หรือ เฮาส์ซิงคอมเพล็กซ์ซี  เป็นมินิซีรีส์อนิเมะโทรทัศน์ญี่ปุ่นที่ออกอากาศในประเทศสหรัฐอเมริกาทางผังรายการทูนามิของช่องอดัลต์สวิมในเดือนตุลาคม พ.ศ. 2565

 เนื้อเรื่อง 
ชิโรกาโดะ คิมิเป็นเด็กหญิงตัวเล็ก ๆ ที่อาศัยอยู่ในบ้านจัดสรรราคาถูกในเมืองชายทะเลคูโรซากิ  ในช่วงฤดูร้อน เธอได้เป็นเพื่อนกับสาวชาวเมืองชื่อโคชิเดะ ยูริ เมื่อครอบครัวของเธอย้ายเข้ามาจากโตเกียวพร้อมกับคนฝึกงานด้านการประมงจากตะวันออกกลาง ต่อมาไม่นานก็เกิดเหตุการณ์แปลกประหลาดขึ้นหลายอย่าง ตั้งแต่สัตว์ตายที่ปรากฏขึ้นในที่พักไปจนถึงผู้เช่าที่หายตัวไปอย่างลึกลับพร้อมกับตะไคร่น้ำที่เติบโตภายในอาคารเช่า 

 ตัวละคร 
 Kimi Shirokado
  (ญี่ปุ่น) Xanthe Huynh (อังกฤษ)

 Yuri Koshide
  (ญี่ปุ่น) Kayli Mills  (อังกฤษ)

 Seichi Koshide
  (ญี่ปุ่น) Sean Chiplock (อังกฤษ)

 Keiko Koshide
  (ญี่ปุ่น) Suzie Yeung (อังกฤษ)

 Takashi Takamura
  (ญี่ปุ่น) Jack Eberle (อังกฤษ)

 Kisou Kobayashi
  (ญี่ปุ่น) Doug Stone (อังกฤษ)

 Kentaro Yoshii
  (ญี่ปุ่น) Michael Sorich (อังกฤษ)

 Mitsuko Momochi
  (ญี่ปุ่น) Caitlin Glass (อังกฤษ)

 Toshi Wada
  (ญี่ปุ่น) Janis Carroll (อังกฤษ)

 Kanchan Mia
  (ญี่ปุ่น) Bob Carter (อังกฤษ)

 Rubel Hossen
  (ญี่ปุ่น) Ryan Colt Levy (อังกฤษ)
# หน่วยบัญชาการทหารสหรัฐภาคกลาง
หน่วยบัญชาการทหารสหรัฐภาคกลาง (United States Central Command) คือหนึ่งในสิบเอ็ดหน่วยบัญชาการรบรวม สังกัดกระทรวงกลาโหมสหรัฐ พื้นที่รับผิดชอบของหน่วยนี้ประกอบด้วยพื้นที่ภาคกลางตามภูมิศาสตร์ของโลก ซึ่งหมายถึงตะวันออกกลาง, เอเชียกลาง และเอเชียใต้ทางตะวันตกของอินเดีย

โครงสร้าง
หน่วยบัญชาการทหารสหรัฐภาคกลาง ประกอบด้วยเจ็ดส่วนบังคับบัญชาประกอบเหล่าทัพ (service component commands) และหนึ่งส่วนบังคับบัญชารวมหน่วยรอง (subordinate unified command)
ส่วนบังคับบัญชาประกอบเหล่าทัพ
 ทัพบกภาคกลาง (U.S. Army Central)
 หน่วยบัญชาการกำลังทหารเรือภาคกลาง (U.S. Naval Forces Central Command)
 ทัพเรือที่ 5 (U.S. Fifth Fleet)
 ทัพอากาศภาคกลาง (U.S. Air Forces Central)
 ทัพอากาศที่ 9 (Ninth Air Force)
 หน่วยบัญชาการกำลังนาวิกโยธินภาคกลาง (Marine Corps Forces Central Command)
 ทัพอวกาศภาคกลาง (U.S. Space Forces Central)
ส่วนบังคับบัญชารวมหน่วยรอง
 หน่วยบัญชาการยุทธการพิเศษภาคกลาง (Special Operations Command Central)
อ้างอิง
# หน่วยบัญชาการทหารสหรัฐภาคยุโรป
หน่วยบัญชาการทหารสหรัฐภาคยุโรป (United States European Command) หรือ ยูเอสอียูคอม คือหนึ่งในสิบเอ็ดหน่วยบัญชาการรบรวม สังกัดกระทรวงกลาโหมสหรัฐ ทำหน้าที่บังคับบัญชาแบบรวมศูนย์ต่อทหารสหรัฐในพื้นที่รับผิดชอบ ซึ่งครอบคลุมกว่า 54 ล้านตารางกิโลเมตร ตั้งแต่กรีนแลนด์, หมู่เกาะอังกฤษ, ยุโรปภาคพื้นทวีป จนถึงชายฝั่งตะวันออกของประเทศรัสเซีย 

หน่วยบัญชาการนี้ตั้งอยู่ที่ค่ายทหารสหรัฐในนครชตุทการ์ท ประเทศเยอรมนี ผู้บัญชาการทหารสหรัฐภาคยุโรป จะควบตำแหน่งผู้บัญชาการทหารผสมสูงสุดยุโรป (Supreme Allied Commander Europe) ซึ่งเป็นตำแหน่งฝ่ายทหารของเนโทที่มีความอาวุโสสูงสุดรองจากประธานกรรมการการทหารแห่งเนโท

ส่วนประกอบ
 ทัพบกสหรัฐภาคยุโรป (U.S. Army Europe) ตั้งอยู่ในเยอรมนี 
 ทัพเรือสหรัฐภาคยุโรป (U.S. Naval Forces Europe) ตั้งอยู่ในอิตาลี
 ทัพอากาศสหรัฐในยุโรป (U.S. Air Forces in Europe) ตั้งอยู่ในเยอรมนี 
 ทัพนาวิกโยธินสหรัฐภาคยุโรป (U.S. Marine Corps Forces Europe) ตั้งอยู่ในเยอรมนี